
ΑΠΟΦΑΣΕΙ Σ 

Αριθ. 399460 ( 1 ) 

Μεταποιητικό ποιοτικό παρακράτημα. 

Καθορισμός φορέα συγκέντρωσης και διαχείρισης μετα¬ 
ποιητικού ποιοτικού παρακρατήματος Κορινθιακής 
σταφίδας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 992/1979 «Περί Οργανώσεως των διοικητικών 
υπηρεσιών δια την εφαρμογή της συνθήκης προσχώρη- 
σης της Ελλάδος στις Ευρωπαϊκές Κοινότητες και ρύθμι¬ 
σης συναφών θεσμικών και οργανωτικών θεμάτων» (Α' 
280). 

β.Του άρθρου 29 Ατού Ν. 1558 (ΦΕΚ203/Α/3.8.95) «Κυ¬ 
βέρνηση και Κυβερνητικά Όργανα» (Α' 137) όπως προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων, των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθη¬ 
κε από το άρθρο 1 του Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

γ. Του Ν. Δ/τος 243/1969 «Περί βελτιώσεως και προ¬ 
στασίας της αμπελουργικής παραγωγής» όπως τροπο¬ 
ποιήθηκε με το Ν. 427/1976 «Περί αντικαταστάσεως, συ- 


μπληρώσεως και καταργήσεως ενιαίων διατάξεων του Ν. 
Δ/τος 243/1969 και ιδιαίτερα τις διατάξεις του άρθρου 1 
αυτού». 

δ. Τον Ν. 2538/97 (ΦΕΚ 242/Α/1.12.97), άρθρο 20 «Διά¬ 
λυση του Αυτόνομου Σταφιδικού Οργανισμού (Α. Σ. Ο.)». 

2. Τους Κοινοτικούς Κανονισμούς. 

α. 2201/96 του Συμβουλίου «Περί κοινής οργανώσεως 
αγοράς στον τομέα των μεταποιημένων προϊόντων με βά¬ 
ση τα οπωροκηπευτικά» όπως τροποποιήθηκε με τον Καν 
(ΕΚ) αριθ. 2199/97 και ιδίως το άρθρο 7 παραγ. 5. 

β. 1621 /1999 της Επιτροπής «Περί θέσπισης των λεπτο¬ 
μερειών εφαρμογής του Καν (ΕΚ) αριθ. 2201/96 του Συμ¬ 
βουλίου όσον αφορά την ενίσχυση για την καλλιέργεια 
σταφυλιών που προορίζονται για την παραγωγή ορισμέ¬ 
νων ποικιλιών σταφίδων. 

3. Το γεγονός ότι από την εφαρμογή της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

4. Την ανάγκη καθορισμού φορέα συγκέντρωσης και 
διαχείρισης του μεταποιητικού ποιοτικού παρακρατήμα¬ 
τος, αποφασίζουμε: 

Άρθρο 1 

Υποχρέωση μεταποιητών κορινθιακής σταφίδας 

1. Οι μεταποιητές κορινθιακής σταφίδας υποχρεούνται 
να μην μεταποιούν μια ποσότητα σταφίδας ίσης με ένα 
ποσοστό επί των αγοραζομένων ποσοτήτων, καθοριζόμε¬ 
νο ανά περίοδο εμπορίας από το Υπουργείο Γεωργίας. Το 
μέτρο αυτό αποσκοπεί στην εξασφάλιση μεταποιημένου 
προϊόντος βελτιωμένης ποιότητας και κατάλληλου για αν¬ 
θρώπινη κατανάλωση. 

2. Η ποσότητα αυτή ηης σταφίδας ονομάζεται μεταποι¬ 
ητικό παρακράτημα ή βιομηχανικό παρακράτημα ή απορ¬ 
ρίμματα επεξεργασίας σύμφωνα με τον Κανονισμό (ΕΚ) 
1621/1999 της Επιτροπής.και καθ ορίζεται για την περίο¬ 
δο 1999-2000 σε ποσοστό 15%. 

Άρθρο 2 

Μεταποιητικό ποιοτικό παρακράτημα 

1. Ως μεταποιητικό ποιοτικό παρακράτημα κατά την γε¬ 
νική έννοια της επεξεργασίας νοείται το σύνολο των απο- 
βαλλομένων από τον εμπορεύσιμο παραγωγικό σταφιδό¬ 
καρπο, όταν αυτός διέρχεται από τα μηχανήματα επεξερ¬ 
γασίας της μεταποιητικής μονάδας, προκειμένου να 

καταστεί κατάλληλος για ανθρώπινη κατανάλωση. Το τε¬ 
λικό προϊόν πρέπει να ανταποκρίνεται στα ελάχιστα χα¬ 
ρακτηριστικά που προβλέπονται στο παράρτημα II του 
Κανονισμού (ΕΚ) 1621/1999της Επιτροπής. 

2. Ως μεταποιητικό ποιοτικό παρακράτημα κατά την ει¬ 
δική έννοια της επεξεργασίας είναι το σύνολο των ραγών 
που αποβάλλονται μεμονωμένα ή κατά συσσωματώματα 
(συγκολλήματα) κατά την διέλευση του εμπορεύσιμου 
παραγωγικού σταφιδοκάρπου από τη γραμμή παραγω¬ 
γής της μεταποιητικής μονάδας, προκειμένου ο σταφιδό¬ 
καρπος να καταστεί κατάλληλος για ανθρώπινη κατανά¬ 
λωση. Τέτοιες ρώγες είναι οι ισχνές, οι βλαμμένες, οι κόκ¬ 
κινες, οι άσαρκες, οι ψιλές (διάμετρος < 4 γπγπ), οι 
χονδρές (διάμετρος > 10 πίγγι) και οι συσσωματωμένες. 

Άρθρο 3 

Ορισμός φορέα συγκέντρωσης - Προδιαγραφές 

1. Το μεταποιητικό ποιοτικό παρακράτημα κορινθιακής 
σταφίδας συγκεντρώνεται υποχρεωτικά από τη Συνεται¬ 
ριστική Κορινθιακής Σταφίδας - Ανώνυμη Συνεταιριστική 
Εταιρία («ΣΚΟΣ ΑΣΕ») και να είναι απαλλαγμένο κοτσά- 
λων και κάθε ξένης προς τη σταφίδα ύλης. 

2. Είναι καλώς αποξηραμένο, περιεκτικότητας σε υγρα¬ 
σία μέχρι 16% με ανοχή +2%, δηλαδή η μεγίστη υγρασία 
δεν πρέπει να υπερβαίνει το 18%. 

3. Το ελάχιστο όριο περιεκτικότητας σε σάκχαρα ορίζε¬ 
ται το 62%. 

4. Μεταποιητικό ποιοτικό παρακράτημα που δεν συγκε¬ 
ντρώνει τις ανωτέρω προδιαγραφές δεν παραλαμβάνεται 
από την «ΣΚΟΣ ΑΣΕ». Ο υπόχρεος μεταποιητής οφείλει με 
κατάλληλους χειρισμούς να προσαρμόσει τα υπό παρά¬ 
δοση απορρίμματα στα παραπάνω όρια των προδιαγρα¬ 
φών. Η αρμόδια Δ/νση της οικείας Νομαρχιακής Αυτοδι¬ 
οίκησης δύναται με την υπόδειξη της «ΣΚΟΣ ΑΣΕ» να κα¬ 
τασχέσει το μεταποιητικά ποιοτικά παρακρατήματα που 
αποδεδειγμένα δεν προέρχονται από την μεταποιητική 
διαδικασία (παρελθούσης εσοδείας, σταφίδες ζωοτρο¬ 
φών, σταφίδες για οξοποίηση, οινοπνευματοποίηση, πί- 
κλες, σταφιδίνη και άλλες χρήσεις). Επίσης αν ο μεταποι- 
ητής, μετά από έγγραφη σύσταση της «ΣΚΟΣ ΑΣΕ» αρνη- 
θεί να παραλάβει τα επιστρεφόμενα απορρίμματα για 
διόρθωση με κατάλληλους χειρισμούς,αυτά κατάσχονται 
από την αρμόδια Δ/νση της οικείας Νομαρχιακής Αυτοδι¬ 
οίκησης με την υπόδειξη της «ΣΚΟΣ ΑΣΕ». 

Άρθρο 4 

Παράδοση βιομηχανικών απορριμμάτων 

1. Η παράδοση του μεταποιητικού ποιοτικού παρακρα¬ 
τήματος από τους μεταποιητές θα γίνεται υποχρεωτικά 
στη «ΣΚΟΣ ΑΣΕ» σε τόπο που ορίζεται έγκαιρα από αυτήν, 
με γνώμονα πάντοτε την μικρότερη οικονομική επιβάρυν¬ 
ση του μεταποιητή (πλησιέστερες διαθέσιμες αποθήκες 
της «ΣΚΟΣ ΑΣΕ» προς την μεταποιητική μονάδα), το αρ¬ 
γότερο μέχρι το τέλος του επομένου της διάθεσης για κα¬ 
τανάλωση μήνα. 

Η «ΣΚΟΣ ΑΣΕ» υποχρεούται εφόσον η παράδοση των 
μεταποιητικών ποιοτικών παρακρατημάτων γίνεται στις 
αποθήκες της, να τις διαμορφώσει κατάλληλα για να υπο¬ 
δέχονται απρόσκοπτα φορτηγά αυτοκίνητα με ανατροπή. 

2. Οι αρμόδιες υπηρεσίες της «ΣΚΟΣ ΑΣΕ» μετά την πα¬ 
ραλαβή του μεταποιητικού ποιοτικού παρακρατήματος, 
αρχικά θα παραδίδουν στον δικαιούχο μεταποιητή προ¬ 
σωρινή βεβαίωση παραλαβής, η οποία θα επιστρέφεται 


μετά την αναγγελία της εις σάκχαρο και υγρασία περιε¬ 
κτικότητας των απορριμμάτων και την έκδοση του τιμο¬ 
λογίου πληρωμής μετά την εκκαθάριση του οικείου λογα¬ 
ριασμού. 

3. Κάθε μεταποιητής της σταφίδας υποχρεούται να τη¬ 
ρεί στοιχεία για μεταποιητικό ποιοτικό παρακράτημα 
σύμφωνα με το άρθρο 4 παρ. 2β σημείο IV του Κανονι¬ 
σμού (ΕΚ) 1621/1999 της Επιτροπής. Τα στοιχεία αυτά 
πάντοτε είναι ενημερωμένα και τίθενται στη διάθεση τόσο 
των υπαλλήλων ελεγκτών του Υπ. Γεωργίας (Κ.Υ. περιφε¬ 
ρειακές) και των αρμοδίων Νομαρχιακών υπηρεσιών όσο 
και της «ΣΚΟΣ -ΑΣΕ». 

4. Μετά τη λήξη της προθεσμίας παράδοσης του μετα¬ 
ποιητικού ποιοτικού παρακρατήματος οι αρμόδιοι υπάλ¬ 
ληλοι της «ΣΚΟΣ - ΑΣΕ» προβαίνουν στον έλεγχο των βι¬ 
βλίων απορριμμάτων ή των άλλων αντίστοιχων βιβλίων 
των μεταποιητών προς διαπίστωση της εκπλήρωσης των 
προβλεπομένων υποχρεώσεων των μεταποιητών όσον 
αφορά στην παράδοση του μεταποιητικού ποιοτικού πα¬ 
ρακρατήματος. 

Άρθρο 5 
Δειγματοληψία 

1. Η «ΣΚΟΣ - ΑΣΕ» κατά την παραλαβή του μεταποιητι¬ 
κού ποιοτικού παρακρατήματος λαμβάνει δείγμα εις τρι- 
πλούν για κάθε παρτίδα. Κάθε δείγμα είναι βάρους 500 
γραμμ., τοποθετείται σε γυάλινο βάζο αεροστεγώς κλει¬ 
σμένο και σφραγισμένο από τα μέλη του συνεργείου πα¬ 
ραλαβής. Η αξία των περιεκτών και τα έξοδα ανάλυσης 
βαρύνουν το μεταποιητή. 

2. Τα κατά τα ανωτέρω λαμβανόμενα και συσκευαζόμε- 
να δείγματα σταφίδων αποστέλλονται : ένα στο χημείο 
της «ΣΚΟΣ - ΑΣΕ» στην Κεντρική Υπηρεσία για ανάλυση, 
προς προσδιορισμό υγρασίας καισακχάρου, ένα στον με- 
ταποιητή που παρέδωσε τα μεταποιητικά ποιοτικά παρα¬ 
κρατήματα και ένα στο οικείο υποκατάστημα της «ΣΚΟΣ 
ΑΣΕ», ως αντιδείγμα. Σε περίπτωση διαφωνίας μεταποιη- 
τή - «ΣΚΟΣ - ΑΣΕ» για το αποτέλεσμα της ανάλυσης, τότε 
το αντιδείγμα αποστέλλεται προς ανάλυση στο Γ ενικό Χη¬ 
μείο του Κράτους (Γ.Χ.Κ.) τα αποτελέσματα του οποίου εί¬ 
ναι τελεσίδικα και υποχρεωτικά για όλους. Τα έξοδα ανά¬ 
λυσης των δειγμάτωντου Γ.Χ.Κ. βαρύνουντο μεταποιητή. 

Άρθρο 6 

Έκπτωση 

Σε περίπτωση που η ανάλυση των δειγμάτων αποδείξει 
περιεκτικότητα σε σάκχαρο μικρότερη της καθοριζομέ- 
νης στο άρθρο 3 της παρούσας απόφασης και υγρασία 
μεγαλύτερη της εις το ίδιο άρθρο καθοριζομένης τότε 
διενεργούνται από την «ΣΚΟΣ - ΑΣΕ» οι ανάλογες ποσοτι¬ 
κές αναγωγές με βάση το 62% σε σάκχαρα και το 16% σε 
υγρασία και επιβάλλονται οι σχετικές αυξομειώσεις επί 
των τιμών της εκκαθάρισης. 

Στην περίπτωση της μεγαλύτερης περιεκτικότητας σε 
υγρασία, μέσα στα επιτρεπόμενα όρια ανοχής, γίνεται 
αναγωγή της ποσότητας σε υγρασία 16%, του μεταποιη- 
τή υποχρεουμένου να παραδίδει στην «ΣΚΟΣ - ΑΣΕ « την 
προκύπτουσα διαφορά ποσότητας (μείωση). Αν για οποι- 
οδήποτε λόγο ο μεταποιητής δεν διαθέτει απορρίμματα 
προς παράδοση στην «ΣΚΟΣ - ΑΣΕ επιτρέπεται για την κά¬ 
λυψη της διαφοράς η παράδοση εμπορεύσιμου σταφιδο¬ 
κάρπου ή η καταβολή της αξίας στην τιμή της τελευταίας 
πώλησης από τις Οργανώσεις Παραγωγών. 

Άρθρο 7 
Διαχείριση 

1. Η ποσοτική διαχείριση του μεταποιητικού ποιοτικού 
παρακρατήματος ανατίθεται στην «ΣΚΟΣ - ΑΣΕ». 

Η εμπορία και η οικονομική διαχείριση ανατίθεται σε 
μικτή επιτροπή αποτελούμενη από δύο μέλη, ένα οριζό¬ 
μενο από την «ΣΚΟΣ - ΑΣΕ» και ένα από το Σύνδεσμο 
Εξαγωγέων Κορινθιακής (Σ.Ε.Κ.). Σε περίπτωση διαφω¬ 
νίας των μελών της επιτροπής αποφασίζει η αρμόδια 
Δ/νση Αγροτικής Ανάπτυξης της οικείας Νομαρχιακής 
Αυτοδιοίκησης. Σε περίπτωση μη ορισμού εκπροσώπου 
από τον Σ.Ε.Κ., η διαχείριση γίνεται από την «ΣΚΟΣ - 
ΑΣΕ». 

Η πληρωμή των δικαιούχων μεταποιητών θα γίνεται 
σταδιακά ανάλογα με την πορεία την εισπράξεων από την 
εκποίηση του μεταποιητικού ποιοτικού παρακρατήματος. 
Οι δύο πρώτες έναντι πληρωμές γίνονται στο τέλος κάθε 
τετραμήνου από την αρχή της εμπορικής περιόδου. Η 
οριστική και τελευταία εκκαθάριση, θα γίνεται με την ολο¬ 
σχερή διάθεση των απορριμμάτων της περιόδου και ειδι¬ 
κότερα μετά το κλείσιμο του τηρουμένου ειδικού λογα¬ 
ριασμού του φορέα που χρησιμοποιείται μόνο για τη δια¬ 
χείριση του μεταποιητικού ποιοτικού παρακρατήματος, 
που τηρείται από την «ΣΚΟΣ - ΑΣΕ». 

Η «ΣΚΟΣ - ΑΣΕ» επιβλέπει και είναι υπεύθυνη για την κο¬ 
πή των παρακρατημάτων προτού παραδοθούν στον αγο¬ 
ραστή. Για τον έλεγχο της κοπής των παρακρατημάτων 
ορίζεται επιτροπή που αποτελείται από γεωπόνο της αρ¬ 
μόδιας Δ/νσης Αγροτικής Ανάπτυξης της οικείας Νομαρ¬ 
χιακής Αυτοδιοίκησης, από εκπρόσωπο της «ΣΚΟΣ - ΑΣΕ» 
και προαιρετικά από εκπρόσωπο του Σ.Ε.Κ. ή των Συνε¬ 
ταιριστικών Μεταποιητικών Μονάδων. 

2. Ο τηρούμενος από τον φορέα ειδικός λογαριασμός 
διαχείρισης μεταποιητικού ποιοτικού παρακρατήματος, 
θα χρεώνεται με όλα τα έξοδα διαχείρισης του προϊόντος 
(συγκέντρωσης, αποθήκευσης, συντήρησης, διάθεσης) 
καθοριζόμενα από τις αρμόδιες υπηρεσίες της «ΣΚΟΣ - 
ΑΣΕ» και συγκεκριμένα από το Δ.Σ. αυτής, σε συνεργασία 
με τον Σ.Ε.Κ. και θα πιστώνεται με τα έσοδα από την πώ¬ 
ληση του προϊόντος. Τυχόν διαφορές θα επιλύονται από 
τη Δ/νση Γεωργίας της Νομαρχιακής Αυτοδιοίκησης της 
έδρας της «ΣΚΟΣ - ΑΣΕ». 

Επί των εσόδων πωλήσεων εφαρμόζεται κατά την τελι¬ 
κή εκκαθάριση συντελεστής κέρδους 8% υπέρ της «ΣΚΟΣ 
- ΑΣΕ» 

Το απομένον ποσόν, διαμοιράζεται στους δικαιούχους 
μεταποιητές, αναλογικά με το πραγματικό βάρος των πα- 
ραδοθέντων απορριμμάτων. Η τιμή εξόφλησης των δικαι¬ 
ούχων μεταποιητών θα αναφέρεται σε μεταποιητικό ποι¬ 
οτικό παρακράτημα περιεκτικότητας 62% σε σάκχαρα και 
16% σε υγρασία. Σε περίπτωση αποκλίσεων γίνονται οι 
αναγκαίες αυξομειώσεις της τιμής με βάση τις δύο παρα¬ 
πάνω παραμέτρους. 

Άρθρο 8 
Διάθεση 

Η περιέλθουσα στην «ΣΚΟΣ - ΑΣΕ» ποσότητα μεταποιη¬ 
τικού ποιοτικού παρακρατήματος κορινθιακής σταφίδας, 
διατίθεται είτε με πλειοδοτικούς διαγωνισμούς είτε με 
προκαθορισμένες τιμές. Κατά την εκποίηση του μεταποι¬ 
ητικού ποιοτικού παρακρατήματος λαμβάνονται όλα τα 


απαραίτητα μέτρα διαφάνειας των διαδικασιών και ορθο¬ 
λογικής στρατηγικής ρευστοποίησης του. Το μεταποιητι¬ 
κό ποιοτικό παρακράτημα διατίθεται για οινόπνευμα, 
όξος, σταφιδίνη κ.λ.π. βιομηχανικές χρήσεις εκτός της 
ανθρώπινης κατανάλωσης. Σε περίπτωση αδυναμίας εκ¬ 
ποίησης του μεταποιητικού ποιοτικού παρακρατήματος 
για βιομηχανικές χρήσεις, είναι δυνατόν να διατεθεί για 
ζωοτροφές, μόνο σε κτηνοτρόφους και μονάδες ζωοτρο¬ 
φών. 

Κατά την εκποίηση του μεταποιητικού ποιοτικού παρα¬ 
κρατήματος λαμβάνονται απαραίτητα από την «ΣΚΟΣ - 
ΑΣΕ» όλα τα ενδεικνυόμβνα μέτρα για την εξασφάλιση 
του προορισμού της χρήσης, προς αποφυγή καταστρα- 
τηγήσεων. 

Οπου επιβάλλεται, είναι δυνατόν κατά την παράδοση 
του μεταποιητικού ποιοτικού παρακρατήματος στους 
αγοραστές να γίνεται η ανάλογη μετουσίωση, σε συνεν¬ 
νόηση με την αρμόδια Δ/νση Αγροτικής Ανάπτυξης της 
οικείας Νομαρχιακής Αυτοδιοίκησης. Τα υλικά και τα 
έξοδα μετουσίωσης βαρύνουν πάντοτε τους αγορα¬ 
στές. 

Η εντολή για μετουσίωση δίδεται προς την « ΣΚΟΣ 
ΑΣΕ.» από την αρμόδια Δ/νση της Κεντρικής Υπηρεσίας 
του Υπουργείου Γεωργίας με σχετικό ΤΕΙΕΧ ή ΡΑΧ. 

Άρθρο 9 

Έλεγχοι - Διαιτησία 

1. Η παρακολούθηση και ο έλεγχος της εφαρμογής των 
διατάξεων της παρούσης απόφασης ανατίθεται στις αρ¬ 
μόδιες υπηρεσίες του Υπουργείου Γεωργίας ( Κεντρική 
Υπηρεσία, Περιφερειακές) και τις αρμόδιες Δ/νσεις των 
Νομαρχιακών Αυτ/σεων. 

2. Οι υπηρεσίες της «ΣΚΟΣ - ΑΣΕ» ενημερώνουν έγκαι¬ 
ρα τις αρμόδιες Δ/νσεις των Νομ. Αυτ/σεων για το χρο¬ 
νοδιάγραμμα παραλαβής του μεταποιητικού ποιοτικού 
παρακρατήματος από τις βιομηχανίες (μεταποιητικές 
μονάδες) της δικαιοδοσίας της αρμόδιας Δ/νσης. Οι αρ¬ 
μόδιες Δ/νσεις των Νομαρχιακών Αυτοδιοικήσεων απο¬ 
στέλλουν εφ’ όσον είναι εφικτό, τους αρμόδιους ελε¬ 
γκτές ποιοτικού ελέγχου. Οι έλεγχοι διενεργούνται από 
τους αρμόδιους υπαλλήλους του Υπ. Γεωργίας ή των 
Δ/νσεωντων Νομαρχιακών Αυτοδιοικήσεων σε οποιοδή- 
ποτε στάδιο της διαδικασίας παραλαβής και εκποίησης 
του μεταποιητικού ποιοτικού παρακρατήματος, είτε κα¬ 
τά τακτικά χρονικά διαστήματα είτε αιφνιδιαστικά κατά 
την κρίση των ελεγχουσών αρχών, είτε στον μεταποιητή 
είτε στην «ΣΚΟΣ - ΑΣΕ» αλλά και στις αποθήκες του αγο¬ 
ραστή. Επίσης ελέγχονται τα τελικά προϊόντα μεταποίη¬ 
σης (όξος, σταφιδίνη κ.λ.π.). Υποχρεωτικά παρευρίσκο¬ 
μαι οι ελεγκτικές αρχές στην περίπτωση μετουσίωσης 
του μεταποιητικού ποιοτικού παρακρατήματος πριν την 
πώλησή της π.χ. μετουσίωση με ιχθυέλαια, ζυμέλαια 
κ.λ.π. 

3. Κάθε διαφωνία που αναφύεται κατά την παράδοση 
και παραλαβή του μεταποιητικού ποιοτικού παρακρατή¬ 
ματος μεταξύ μεταποιητή και «ΣΚΟΣ - ΑΣΕ» επιλύεται με 
προσφυγή στον ποιοτικό ελεγκτή της αρμόδιας Δ/νσης 
της οικείας Νομαρχιακής Αυτοδιοίκησης. Η απόφαση του 
αρμοδίου ποιοτικού ελεγκτή, που ενεργεί ως όργανο δι¬ 
αιτησίας, είναι οριστική αμετάκλητη και υποχρεωτική για 
τα ενδιαφερόμενο μέρη. 

Άρθρο10 
Κυρώσεις 

Οι παραβάτες των διατάξεων της Απόφασης αυτής τι¬ 
μωρούνται σύμφωνα με τις διατάξεις του Ν.Δ. 243/69. 

Κάθε θέμα που αφορά το μεταποιητικό ποιοτικό παρα¬ 
κράτημα κορινθιακής σταφίδας ρυθμίζεται από τις διατά¬ 
ξεις της παρούσας απόφασης και κάθε προηγούμενη 
απόφαση που ρυθμίζει τα ίδια θέματα καταργείται. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Νοεμβρίου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-*- 

Αριθ. 399461 (2) 

Καθορισμός ποσοστού παράδοσης και φορέα συγκέ¬ 
ντρωσης και διάθεσης παραγωγικού ποιοτικού παρα¬ 
κρατήματος Κορινθιακής σταφίδας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις : 

α. Του Ν. 992/1979 «Περί Οργανώσεωςτων διοικητικών 
υπηρεσιών δια την εφαρμογή της συνθήκης προσχώρη¬ 
σης της Ελλάδος στις Ευρωπαϊκές Κοινότητες και ρύθμι¬ 
σης συναφών θεσμικών και οργανωτικών θεμάτων» (Α' 
280). 

β. Του άρθρου 29 Ατού Ν. 1558 (ΦΕΚ 203/Α/3.8.95) «Κυ¬ 
βέρνηση και Κυβερνητικά Όργανα» (Α' 137) όπως προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων, των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθη¬ 
κε από το άρθρο 1 του Ν. 2469/97 « Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α' 38). 

γ. Του Ν. Δ/τος 243/1969 «Περί βελτιώσεως και προστα¬ 
σίας της αμπελουργικής παραγωγής» όπως τροποποιή¬ 
θηκε με το Ν. 427/1976 «Περί αντικαταστάσεως, συμπλη- 
ρώσεως και καταργήσεως ενιαίων διατάξεων του Ν. Δ/τος 
243/1969 και ιδιαίτερα τις διατάξεις του άρθρου 1 αυτού». 

δ. Τον Ν. 2538/97 (ΦΕΚ 242/Α/1.12.97), άρθρο 20 «Διά¬ 
λυση του Αυτόνομου Σταφιδικού Οργανισμού (Α. Σ. Ο.)». 

2. Τους Κοινοτικούς Κανονισμούς. 

α. 2201/96 του Συμβουλίου «Περί κοινής οργανώσεως 
αγοράς στον τομέα των μεταποιημένων προϊόντων με βά¬ 
ση τα οπωροκηπευτικά» όπως τροποποιήθηκε με τον Καν 
(ΕΚ) αριθ. 2199/97 και ιδίως το άρθρο 7 παραγ. 5. 

β. 1621/1999 της Επιτροπής «Περί θέσπισης των λεπτο¬ 
μερειών εφαρμογής του Καν (ΕΚ) αριθ. 2201/96 του Συμ¬ 
βουλίου όσον αφορά την ενίσχυση για την καλλιέργεια 
σταφυλιών που προορίζονται για την παραγωγή ορισμέ¬ 
νων ποικιλιών σταφίδων. 

3. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρατι¬ 
κού Προϋπολογισμού. 

4. Την ανάγκη καθορισμού φορέα συγκέντρωσης και 
διαχείρισης του παραγωγικού ποιοτικού παρακρατήμα¬ 
τος, αποφασίζουμε: 


Άρθρο 1 
Ορισμός φορέα 

Φορέας συγκέντρωσης, διάθεσης και διαχείρισης του 
παραγωγικού ποιοτικού παρακρατήματος, ορίζεται η Συ¬ 
νεταιριστική Κορινθιακής Σταφίδας-Ανώνυμη Συνεταιρι¬ 
στική Εταιρία (« ΣΚΟΣ ΑΣΕ»). 

Άρθρο 2 

Υποχρέωση σταφιδοπαραγωγών Κορινθιακής 

1. Οι παραγωγοί κορινθιακής σταφίδας υποχρεούνται 
να μην παραδίδουν στους μεταποιητές για μεταποίηση, 
μια ποσότητα σταφίδας επί του παραγόμενου εμπορεύ- 
σιμου προϊόντος, με σκοπό την εξασφάλιση παραγωγής 
προϊόντος καταλλήλου για μεταποίηση. 

2. Η ποσότητα αυτή της σταφίδας ονομάζεται παραγω¬ 
γικό ποιοτικό παρακράτημα ή ποιοτική διαλογή και καθο¬ 
ρίζεται σε 6% επί του παραγομένου εμπορευσίμου σταφι¬ 
δοκάρπου. 

Άρθρο 3 

Παραγωγικό ποιοτικό παρακράτημα 

Η ποιοτική διαλογή αφορά προϊόν (σταφίδα) που οι ρώ¬ 
γες της δεν συγκεντρώνουν τους ποιοτικούς χαρακτή¬ 
ρες της εμπορεύσιμης σταφίδας, όπως αυτοί καθορίζο¬ 
νται στο παράρτημα I του Κανονισμού (ΕΚ) 1621/99 της 
Επιτροπής. Το ποιοτικό παρακράτημα αποτελούν οι ρώ¬ 
γες που απομακρύνονται από το υπόλοιπο προϊόν κατά 
τα στάδια της προξηραντικής φάσεως (τρυγητού-απλώ- 
ματος) ή κατά τα στάδια της μεταξηραντικής φάσεως 
(τριψίματος - καθαρισμού - μακιναρίσματος) και προκύ¬ 
πτει: 

α. Κατά το προξηρανπκό στάδιο (χλωρό προϊόν) : Ο 
τρυγητός γίνεται μόνο σε ώριμα σταφύλια και απομακρύ¬ 
νονται (διαλογή) κατά το άπλωμα τα άγουρα, τα χονδρά, 
τα εμπύρηνα, τα σάπια, τα σκουληκιασμένα, τα νερουλά, 
τα κόκκινα, τα μαραμένα, τα βλαμμένα, τα αλλοιωμένα και 
τα τραυματισμένα. 

β. Κατά το μεταξηραντικό στάδιο (ξηρό προϊόν) : Απο¬ 
μακρύνονται όλα τα κότσαλα και οι ξένες ύλες που δεν 
συμμετέχουν στην ποιοτική διαλογή, καθώς και οι ισχνές 
ρώγες, οι άσαρκες, οι χονδρές (άνω των 10 ΜΜ), οι ψιλές 
(κάτω των 4 ΜΜ), οι σάπιες, οι βλαμμένες και τα συσσω¬ 
ματώματα. 

Άρθρο 4 
Παράδοση 

1. Η παράδοση της ποιοτικής διαλογής γίνεται υποχρε¬ 
ωτικά στην «ΣΚΟΣ-ΑΣΕ» μέχρι το τέλος Δεκεμβρίου κάθε 
εμπορικής περιόδου και πιστοποιείται με την έκδοση του 
σχετικού ζυγολογίου παραλαβής. 

2. Η παράδοση του σταφιδοκάρπου γίνεται αυτοπρο¬ 
σώπως από τους υποχρέους παραγωγούς, ή από πρόσω¬ 
πα εξουσιοδοτημένα από αυτούς, με την προϋπόθεση 
της θεώρησης της εξουσιοδότησης από Κοινοτική, Δημό¬ 
σια αρχή ή Γεωργικό Συνεταιρισμό. 

Άρθρο 5 

Ελάχιστες απαιτήσεις 

1. Η ποιοτική διαλογή πρέπει να είναι καλά αποξηραμέ¬ 
νη, με ανώτατο όριο υγρασίας 14% και απηλλαγμένη από 
ξένες ύλες και κότσαλα. 

2. Ποιοτική διαλογή που δεν συγκεντρώνει τους χαρα¬ 
κτήρες των άρθρων 3 και 5 της παρούσας απόφασης, κα¬ 
τάσχεται από την αρμόδια Δ/νση της οικείας Νομ/κής 
Αυτ/σης, εκτός της περιπτώσεως του άρθρου 6 της πα¬ 
ρούσας αποφάσης. Επίσης, κατάσχονται με τον ίδιο τρό¬ 
πο κορινθιακές σταφίδες που προσκομίζονται σαν ποιοτι¬ 
κή διαλογή, αλλά προέρχονται από σταφιδόκαρπο που 
έχει διατεθεί για άλλες χρήσεις (βιομηχανικό παρακράτη¬ 
μα, οξοποιία, οινοπνευματοποιία, ζωοτροφές κ.λ,π). 

Άρθρο 6 

Ανοχές 

1. Επιτρέπεται ανοχή στο ελάχιστο καθοριζόμενο ποσο¬ 
στό υποχρεωτικής παράδοσης ποιοτικής διαλογής ίση με 
το 10% αυτού και μη υπερβαίνοντος εν συνόλω τα 10 κιλά 
γιατα οποία θα καταβάλει ο παραγωγός στην « ΣΚΟΣ- ΑΣΕ» 
την αντίστοιχη αξία στην τιμή της αποθεματοποίησης. 

Άρθρο 7 

Διαχείριση 

1. Η διαχείριση της ποιοτικής διαλογής γίνεται από την 
« ΣΚΟΣ- ΑΣΕ» για λογαριασμό των παραγωγών απολογι¬ 
στικά. 

2. Η εξόφληση των δικαιούχων παραγωγών γίνεται μετά 
το τέλος της διάθεσης της ποιοτικής διαλογής κάθε χρή¬ 
σης και αμέσως μετά το κλείσιμο του τηρουμένου ειδικού 
λογαριασμού του φορέα που χρησιμοποιείται μόνο για τη 
διαχείρηση του παραγωγικού ποιοτικού παρακρατήματος. 

3.0 τηρούμενος από την « ΣΚΟΣ-ΑΣΕ» λογ/σμός διαχεί¬ 
ρισης σταφίδας που προέρχεται από ποιοτική διαλογή, 
χρεώνεται με όλα τα έξοδα διαχείρισης του προϊόντος 
(δαπάνες συγκέντρωσης, αποθήκευσης, συντήρησης, 
διάθεσης κλπ.) και πιστώνεται με τις εισπράξεις των πω- 
λήσεων. Οι καθοριζόμενες από τις αρμόδιες υπηρεσίες 
της «ΣΚΟΣ-ΑΣΕ» δαπάνες διαχείρισης εγκρίνονται υπο- 
χρεωτικώς από το Διοικητικό Συμβούλιο αυτής. Επί της 
αξίας των εκποιουμένων σταφίδων εφαρμόζεται συντελε¬ 
στής κέρδους 8% υπέρ της «ΣΚΟΣ-ΑΣΕ». 

Άρθρο 8 
Περιορισμοί 

Απαγορεύεται η διακίνηση σταφιδόκαρπου κορινθια¬ 
κής από τους διάφορους φορείς κορινθιακής σταφίδας 
στο εσωτερικό ή το εξωτερικό προς επεξεργασία και κα¬ 
τανάλωση, αν προηγουμένως οι ανωτέρω φορείς (έμπο¬ 
ροι - μεταποιητές) δεν καταθέσουν στις αρμόδιες κατά 
περίπτωση υπηρεσίες της «ΣΚΟΣ-ΑΣΕ", τα αποδεικτικά 
στοιχεία της παράδοσης στην «ΣΚΟΣ-ΑΣΕ» από τους 
υπόχρεους, της αναλογούσας ποιοτικής διαλογής για την 
διακινούμενη ποσότητα. Η κατάθεση των αποδεικτικών 
στοιχείων από τους ανωτέρω φορείς στη «ΣΚΟΣ - ΑΣΕ", εί¬ 
ναι απαραίτητη προϋπόθεση για την έκδοση της άδειας 
διακίνησης σταφιδόκαρπου κορινθιακής. 

Άρθρο 9 
Διευκολύνσεις 

1. Προς διευκόλυνση της διακίνησης εξαγωγής της Κο¬ 
ρινθιακής σταφίδας, μέχρι τις 31/10 κάθε χρόνου, μπορεί 
να επιτρέπεται σε εξαιρετικές περιπτώσεις, με απόφαση 
του Δ.Σ. της «ΣΚΟΣ-ΑΣΕ», η κατάθεση εκ μέρους των εν¬ 
διαφερομένων φορέων στην «ΣΚΟΣ-ΑΣΕ», χρηματικής ή 
τραπεζικής εγγυήσεως, ποσού ίσου με την αξία της ποιο¬ 
τικής διαλογής σε τιμή εμπορεύσιμης της ίδιας περιοχής, 


αντί των προβλεπομένων αποδεικτικών παράδοσης ποιο¬ 
τικής διαλογής και να καθορίζεται ο χρόνος παράδοσης 
αυτών ως και οι λοιπές λεπτομέρειες εφαρμογής. 

2. Σε περίπτωση που δεν κατατεθούν εντός της καθορι¬ 
σμένης προθεσμίας τα αντίστοιχα αποδεικτικά ποιοτικής 
διαλογής στις οικείες υπηρεσίες της «ΣΚΟΣ-ΑΣΕ", οι εγ¬ 
γυήσεις καταπίπτουν υπέρ του Αογ/σμού Διαχείρισης πα¬ 
ραγωγικού ποιοτικού παρακρατήματος της «ΣΚΟΣ-ΑΣΕ", 
και οι φορείς αυτοί δεν τυγχάνουν των μελλοντικών διευ¬ 
κολύνσεων, δεν τους δίδεται δε πιστοποιητικό εξαγωγής 
μέχρι τακτοποιήσεως της εκκρεμότητας. 

Άρθρο 10 

Διάθεση 

Η περιερχόμενη στην «ΣΚΟΣ - ΑΣΕ» ποσότητα ποιοτικής 
διαλογής διατίθεται ελεύθερα από αυτήν είτε με πλειοδο¬ 
τικό κατά τακτά διαστήματα διαγωνισμό είτε σε προκαθο¬ 
ρισμένες τιμές ανάλογα με τις συνθήκες της αγοράς, για 
πάσα βιομηχανική χρήση εκτός της αυτούσιας ανθρώπι¬ 
νης κατανάλωσης και των ζωοτροφών, σύμφωνα πάντοτε 
με τα οριζόμενα σε σχετική απόφαση του Δ.Σ της «ΣΚΟΣ 
- ΑΣΕ». Λαμβάνεται ιδιαίτερη μέριμνα από την «ΣΚΟΣ - 
ΑΣΕ» και κάθε πρόσφορο νόμιμο μέτρο για να αποτραπεί 
κάθε κίνδυνος καταστρατήγησης του θεσμού της ποιοτι¬ 
κής διαλογής και να διασφαλιστεί ο προορισμός της χρή¬ 
σης. 

Κατά την εκποίηση του σταφιδοκάρπου λαμβάνονται 
όλα τα απαραίτητα μέτρα για την εφαρμογή διαφανών 
διαδικασιών εκποίησης (κοπής κ.λ,π) 

Άρθρο 11 

Έλεγχος 

Η παρακολούθηση και ο έλεγχος της εφαρμογής των 
διατάξεων της παρούσας απόφασης ανατίθεται στις αρ¬ 
μόδιες Υπηρεσίες του Υπ. Γεωργίας (ΚΥ, περιφερειακές) 
και τις αρμόδιες Δ/νσεις των Νομαρχιακών Αυτ/σεων, οι 
οποίες ασκούν έλεγχο τόσο σε επίπεδο παραγωγού, όσο 
και σε επίπεδο «ΣΚΟΣ-ΑΣΕ». 

Άρθρο 12 

Διαιτησία 

Κάθε διαφωνία που αναφύεται κατά την παράδοση της 
ποιοτικής διαλογής μεταξύ των ενδιαφερομένων μερών 
(«ΣΚΟΣ-ΑΣΕ» - παραγωγός), επιλύεται τελεσίδικα μετά 
την προσφυγή του ενδιαφερομένου στον αρμόδιο ποιοτι¬ 
κό ελεγκτή της οικείας Δ/νσεως Γεωργίας ή σε άλλον γε¬ 
ωπόνο, οριζόμενο από τον Δ/ντη Γ εωργίας. 

Άρθρο 13 

Κυρώσεις 

Οι παραβάτες των διατάξεων της παρούσης απόφασης 
τιμωρούνται σύμφωνα με τις διατάξεις του Ν.Δ. 243/69. 

Τα θέματα που αφορούν την ποιοτική διαλογή ρυθμίζο¬ 
νται με τις διατάξεις της παρούσας απόφασης και κάθε 
προηγούμενη απόφαση που ρυθμίζει τα ίδια θέματα κα- 
ταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11762 (3) 

Τροποποίηση του οργανισμού εσωτερικής υπηρεσίας 
(Ο.Ε.Υ.) του Δήμου Ερέτριας Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντες υπόψη: 

1. Τις διατάξεις του αρθ. 12 Ν. 1188/81 όπως αυτές αντι- 
καταστάθηκαν με τις διατάξεις όμοιες του Ν. 2307/95 άρ¬ 
θρο 8. 

2. Τις διατάξεις του άρθρ. 27 του Ν.2081/92 με τις οποί¬ 
ες προστίθεται στο Ν. 1558/85 «Κυβέρνηση και Κυβερνη¬ 
τικά όργανα» νέο άρθρο με αρ. 29Α. 

3. Τις διατάξεις του Ν. 1586/86 «Βαθμολογική διάρθρω¬ 
ση των θέσεων του Δημοσίου ΝΠΔΔ και ΟΤΑ κ.α. διατά¬ 
ξεις». 

4. Τις διατάξεις του Π.Δ. 37α /87 και 22/90. 

5. Τις διατάξεις των Ν. α) 2130/94 β)2190/94 και 
2218/94. 

6. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περ/ρειας, ρύθμιση θεμάτων για την Τ.Α 
και άλλες διατάξεις». 

7. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπ.Αυτ/σης». 

8. Τις αρ. 5291/9.9.97 και 5910/23.7.97 αποφάσεις Γ. 
Γραμ. Περ. Στ. Ελλάδας «περί μεταβίβασης δικαιώματος 
υπογραφής με εντολή Γεν. Γραμ. Περιφέρειας». 

9. Το αρ. 4/99 πρακτικό Υπηρεσιακού Συμβουλίου ΟΤΑ 
Ν. Εύβοιας που γνωμοδότησε ομόφωνα για την τροπο¬ 
ποίηση του Οργανισμού Εσωτερικής Υπηρεσίας (ΟΕΥ) 
του Δήμου Ερέτριας, αποφασίζουμε: 

1. Τη ντροποποίηση του Οργανισμού Εσωτερικής Υπη¬ 
ρεσίας (ΟΕΥ) του Δήμου Ερέτριας όπως ψηφίστηκε με ην 
αρ. 76/99 απόφασης του Δ.Σ. του δήμου Ερέτριας που 
έχει ως εξής: 

Άρθρο Ιο 

Ολόκληρη η Υπηρεσία του Δήμου αποτελείται από : 

1. Διεύθυνση Διοικητικών Υπηρεσιών 

2. Διεύθυνση Οικονομικών Υπηρεσιών 

3. Διεύθυνση Τεχνικών Υπηρεσιών 

Άρθρο 2ο 

1. Διεύθυνση Διοικητικών Υπηρεσιών. 

α. Τμήμα Διοικητικό 

1. Γ ραφείο Γ ραμματείας 

α) Πρωτόκολλο 

β) Δακτυλογράφηση - μηχανοργάνωση 

2. Γραφείο Δημοτικού Συμβουλίου και Δημαρχιακής 
Επιτροπής 

3. Γ ραφείο Προσωπικού 

β. Τμήμα Δημοτικής Κατάστασης 

1. Γ ραφείο Δημοτολογίου, Μητρώων Στρατολογίας και 
εκλογικών. 

2. Γραφείο Ληξιαρχείου και πολιτικών Γάμων. 

2. Διεύθυνση Οικονομικών Υπηρεσιών. 

Α. Τμήμα Λογιστηρίου και Δημοτικών προσόδων 

1. Γ ραφείο προϋπολογισμού, φόρων, τελών και Δικαιω¬ 
μάτων. 

2. Γραφείο μισθοδοσίας και ασφάλισης προσωπικού. 

3. Γ ραφείο Δημοτικού Ταμείου. 


Β. Τμήμα Προμηθειών. 

1. Γ ραφείο προμηθειών και διαχείρισης υλικού. 

2. Γραφείο Δημοτικής περιουσίας. 

3. Γραφείο Δημοτικής Αστυνομίας. 

3. Διεύθυνση Τεχνικών Υπηρεσιών. 

Α. Τμήμα Έργων και Κατασκευών. 

1. Γ ραφείο κατασκευών έργων - συντήρηση κτιρίων. 

2. Γ ραφείο μελετών έργων. 

3. Γ ραφείο Σχεδίου πόλεως -κτηματολογίου. 

Β. Τμήμα καθαριότητας και συντήρησης Μηχανολογι¬ 
κού εξοπλισμού. 

1. Γ ραφείο καθαριότητας και κίνησης αυτοκινήτων. 

2. Γ ραφείο συντήρησης και επισκευών μηχανολογικού 


εξοπλισμού. 



Άρθρο 3ο 



ΚΛΑΔΟΣ 

ΘΕΣΕΙΣ ΒΑΘΜΟΣ 

Α. Θέσεις Διοικητικού προσωπικού 



1.ΠΕ 1 Διοικητικού 

1 (Ν. 1476/84) 

Δ-Α 

2.ΔΕ 1 Διοικητικού 

3 

Δ-Α 

Β.Θέσεις Οικονομικού προσωπικού 



1. ΠΕ 1 Οικονομικού 

1 (νέα θέση) 

Δ-Α 

2.ΔΕ 15 Εισπρακτόρων 

1 

Δ-Α 

3.ΔΕ 23 Δημοτ.Αστυνομίας 

2 

Δ-Α 

Γ.Θέσεις Τεχνικού προσωπικού 



1. ΠΕ 3 Πολιτικός Μηχανικός 

1 

Δ-Α 

2. ΠΕ 4 Αρχιτέκτων Μηχανικός 

1 (νέα θέση) 

Δ-Α 

3. ΤΕ 3 Τεχν/γος Πολ/κος Μηχ/κός 

1 

Δ-Α 

4. ΔΕ 24 Ηλεκτρολόγοι 

1 

Δ-Α 

5. ΔΕ 26 Μηχανοτεχνίτες αυτ/των 

1 

Δ-Α 

6. ΔΕ 29 Οδηγοί αυτ/των 

1 

Δ-Α 

7. ΔΕ 30 τεχνίτες υδραυλικοί 

4(1 Ν. 1476/84) 

Δ-Α 

&(2 Ν.2503/97) 



8. ΔΕ 5 Εργοδηγός 

1 (Ν.2503/97) 

Δ-Α 

9. ΔΕ 30 Κηπουρός 

1 (Ν.2503/97) 

Δ-Α 

Δ. Θέσεις βοηθητικού προσωπικού 



1. ΥΕ 16 Καθαρίστρια 

1 (νέα θέση) 

Ε-Β 

2. Εργάτες Καθαριότητας 

7(2 Ν. 1476/84) 

Ε-Β 


Άρθρο 4ο 

Καθορισμός κλάδων για την κατάληψη θέσεων Διευ¬ 
θύνσεων - Πρ/νων 

1. Διοικητικών Υπηρεσιών, Κλάδοι: ΠΕ 1, ΤΕ 17, ΤΕ 29, 
ΔΕΙ. 

2. Οικονομικών Υπηρεσιών, Κλάδοι: ΠΕ 1, ΤΕ 17, ΤΕ 22, 
ΔΕΙ. 

3. Τεχνικών Υπηρεσιών, Κλάδοι: ΠΕ3, ΠΕ 4, ΤΕ 3, ΤΕ 5. 

Άρθρο 5ο 
Αρμοδιότητες 

1. Διεύθυνση Διοικητικών Υπηρεσιών 

α. Διευθυντής 

Ελέγχει, μεριμνά, συντονίζει και φροντίζει για η σωστή 
λειτουργία των τμημάτων που υπάγονται στη Διεύθυνση 
του. Παραλαμβάνει, ταξινομεί και χρεώνει για κάθε Διεύ¬ 
θυνση - τμήμα-γραφείο, την αλληλογραφία, ενώ παράλ¬ 
ληλα παρακολουθεί και ελέγχει τη συνέπεια της τήρησης 
της αλληλογραφίας των επί μέρους τμημάτων. 

Συνεργάζεται με τους προϊσταμένους των τμημάτων 
και επιλύει τυχόν προβλήματα στα πλαίσια των αρμοδιο- 
τήτώντου. 

Μονογράιρει όλα τα έγγραφα που συντάσσονται από τα 
τμήματα και τα γραφεία της Διεύθυνσης του πριν από την 
υπογραφή τους από το Δήμαρχο, καθιστάμενος έτσι συ- 
νυπεύθυνος για την πληρότητα και την νομιμότητα του 
περιεχομένου τους. 

Παρακολουθεί τη Νομοθεσία και Νομολογία ου αφορά 
θέματα της Διεύθυνσης του και ενημερώνει τα τμήματα ή 
γραφεία, δίνοντας διευκρινίσεις και οδηγίες. Αναλόγως 
των υπηρεσιακών αναγκών, μπορεί να μετακινεί τοποθε¬ 
τημένο σε γραφείο υπάλληλο που υπάγεται στη Διεύθυν¬ 
ση του σε άλλο γραφείο διαφορετικού τμήματος για αντι¬ 
μετώπιση έκτακτων υπηρεσιακών αναγκών, με την έγκρι¬ 
ση και σύμφωνη γνώμη του Δημάρχου. 

Συνεργάζεται μετά των άλλων Διευθύνσεων για γενικό¬ 
τερα προβλήματα, υποβάλλοντας προτάσεις στην Διοί¬ 
κηση (Δήμαρχο-Δημοτικό Συμβούλιο) για την λύση τους. 

Συνεργάζεται με τον Δήμαρχο ή αρμόδιο Αντιδήμαρχο 
και τους ενημερώνει για όλο το φάσμα των αρμοδιοτήτων 
της Διεύθυνσής του. 

Προϊστάμενοι Τ μημάτων. 

Προΐστανται και κατευθύνουν τα γραφεία του τμήματός 
τους, εισηγούνται αντικείμενα της αρμοδιότητάςτους και 
ασκούν τα καθήκοντα που τους ανατεθεί από τη Διεύθυν¬ 
ση. Παραλαμβάνουν και εποπτεύουν την τήρηση των βι¬ 
βλίων των τμημάτων τους και συνεργάζονται με τη Διεύ¬ 
θυνση του Τμήματος. 

Α. Τμήμα Διοικητικό. 

1. Γραφείο Γραμματείας 

Αρμοδιότητες του γραφείου είναι οι απορρέουσες από 
τον Διευθυντή. Πρωτοκολλεί και διεκπεραιώνει τις αιτή¬ 
σεις των δημοτών, την αλληλογραφία του Δήμου δακτυ¬ 
λογραφεί τα έγγραφα που έρχονται από την Διεύθυνση, 
και μηχανοργανώνει όλα όσα αφορούν την λειτουργία 
των υπηρεσιών του Δήμου και επιμελείται των γεωργικών 
θεμάτων πάσης φύσεως 

2. Γ ραφείο Δημοτικού Συμβουλίου & Δημαρχιακής Επι¬ 
τροπής 

Υπάλληλος του γραφείου παρίσταται στις συνεδριά¬ 
σεις του Δημοτικού Συμβουλίου και της Δημαρχιακής Επι¬ 
τροπής ως ειδικός γραμματέας και συντάσσει τα πρόχει¬ 
ρα πρακτικά που υπογράφονται από τους παρόντες Συμ¬ 
βούλους. 

Επιμελείται για την έγκαιρη κατά τον νόμο δημοσίευση 
των αποφάσεων Δ.Σ και Δ.Ε. την υποβολή τους για έγκρι¬ 
ση αρμοδίως και κοινοποίηση όπου πρέπει. Τηρεί τα απα¬ 
ραίτητα βιβλία για τη λειτουργία του γραφείου καθώς και 
το αρχείο αποφάσεων Δ.Σ και Δ.Ε. 

3. Γραφείο προσωπικού. 

Φροντίζει για την εφαρμογή των Νόμων που αφορούν 
ολόκληρο το προσωπικό των υπηρεσιών του δήμου. Τη¬ 
ρεί μητρώα, ατομικούς φακέλους, βιβλίο αδειών και δελ¬ 
τία παρουσίας των υπαλλήλων.Συντάσσει τους πίνακες 
αρχαιότητας κ.λ.π. Εκδίδει όλες τις αποφάσεις του Δη¬ 
μάρχου, αφού τις καταγράψει σε ειδικό βιβλίο, που έχουν 
σχέση με υπηρεσιακές γενικά μεταβολές του προσωπι¬ 
κού, δηλαδή, προσλήψεις διορισμούς, μονιμοποιήσεις, 
προαγωγές, απονομή ηθικών αμοιβών, επιβολή πειθαρχι¬ 
κών ποινών, απολύσεις κ.λ,π. 

Συγκεντρώνει όλα τα απαραίτητα δικαιολογητικά και 
φροντίζει για την απονομή της σύνταξης στους εργαζό¬ 
μενους και τηρεί γενικό μητρώο συνταξιούχων. 


Επιμελείται ή εισηγείται τη σύνταξη σχεδίων οργανι¬ 
σμών ή κανονισμών εσωτερικής υπηρεσίας του Δήμου. 

Β. Τμήμα Δημοτικής κατάστασης. 

1 .Γραφείο Δημοτολογίου, μητρώων, στρατολογίας και 
εκλογικών. 

Μεριμνά για την ορθή τήρηση των Δημοτολογιακών βι¬ 
βλίων όπου αναγράφονται οι πάσης φύσεως μεταβολές 
των δημοτών, θάνατοι, γάμοι, γεννήσεις, μεταδημοτεύ¬ 
σεις κ.λ,π. 

Επιλαμβάνεται σε θέματα ιθαγένειας, πολιτογραφήσε- 
ως κ.λ.π. 

Εκδίδει πάσης φύσεως πιστοποιητικά γεννήσεως, οικο¬ 
γενειακής κατάστασης κ.λ,π. 

Φροντίζει για την σύνταξη των μητρώων Αρρένων του 
Δήμου κάθε χρόνο, συντάσσει τους στρατολογικούς πί¬ 
νακες. 

2. Γ ραφείο Ληξιαρχείου και πολιτικών γάμων. 

Τηρείτο κατά νόμο Ληξιαρχικά βιβλία; α)γάμων, β)γεν- 
νήσεων, γ)θανάτων, δ)εκθέσεων, ε) πρωτόκολλο αλληλο¬ 
γραφίας. 

Συντάσσει τις κατά νόμο Ληξιαρχικές πράξεις και χορη¬ 
γεί στους δικαιούχους αντίγραφα τούτων. Μεριμνά για 
την αποστολή αποσπασμάτων ή αντιγράφων ληξιαρχικών 
πράξεων και εκθέσεων όπου πρέπει κατά νόμο. 

Εκδίδει άδειες τελέσεως πολιτικών γάμων. Τηρεί ειδικό 
βιβλίο. Παραλαμβάνει τα δικαιολογητικά που απαιτούνται 
για την τέλεση πολιτικών γάμων.Τηρεί αρχείο των δικαιο- 
λογητικών των πολιτικών γάμων. 

2. Διεύθυνση Οικονομικών Υπηρεσιών 

Διευθυντής: 

Ο Διευθυντής των Οικονομικών υπηρεσιών εποπτεύει, 
ελέγχει, μεριμνά, συντονίζει και φροντίζει για τη σωστή 
λειτουργία των τμημάτων που υπάγονται στη Διεύθυνση 
του. Συνεργάζεται με τους προϊσταμένους τωντμημάτων, 
τους ενημερώνει υπογράφει όλα τα χρηματικά εντάλμα¬ 
τα, ταξινομεί και χρεώνει σε κάθε γραφείο την αλληλο¬ 
γραφία, παρακολουθεί και ελέγχει την τήρηση αυτής. 

Εισηγείται μέτρα για την μείωση των εξόδων και την αύ¬ 
ξηση των κερδών του Δήμου, καθώς και την δημιουργία 
νέων πηγών εσόδων ενώ προτείνει την ορθολογικότερη 
αξιοποίηση των δημοτικών πόρων. 

Επιμελείται της εκκαθάρισης και εντολής πληρωμής κά¬ 
θε δαπάνης του Δήμου. 

Α. Τμήμα λογιστηρίου και δημοτικών προσόδων 

1. Γ ραφείο προϋπολογισμού, φόρων, τελών και Δικαιω¬ 
μάτων. 

Καταρτίζει τον προϋπολογισμό εσόδων-εξόδων και τον 
εισηγείται στο Δημοτικό Συμβούλιο.Καταρτίζει τον απο¬ 
λογισμό του δήμου και μεριμνά για την έγκρισή του. Πα¬ 
ρακολουθεί, συγκεντρώνει, τακτοποιεί και απεικονίζει λο¬ 
γιστικά τα οικεία λογιστικά βιβλία και άλλες συναφείς ερ¬ 
γασίες που έχουν σχέση με τα οικονομικά του 
Δήμου.Εισηγείται την επιβολή,κατάργηση,μείωση ή αύ¬ 
ξηση των δημοτικών φόρων, τελών και δικαιωμάτων.Βε¬ 
βαιώνει φόρους,τέλη και δικαιώματα ως έσοδα του Δή- 
μου.Παρακολουθεί την είσπραξη των δημοτικών φόρων. 

Εισηγείται την διαγραφή ή επιστροφή αχρεωστήτως ει- 
σπραχθέντων φόρων,τελών ή δικαιωμάτων. 

2. Γ ραφείο μισθοδοσίας και ασφάλισης προσωπικού. 

Συγκεντρώνει στοιχεία οικονομικών μεταβολών του 

προσωπικού ή καταβληθέντων παροχών ή καταλογισθέ- 
ντων ποσών στο προσωπικό του Δήμου που έχουν επί¬ 
δραση στην καταβολή των αμοιβών τους. Τηρεί βιβλίο ή 
καταστάσεις καταβληθέντων αμοιβών στο προσωπικό. 
Εκδίδει τις βεβαιώσεις αποδοχών. 

Εκδίδει τα χρηματικά εντάλματα που αφορούν τη μι¬ 
σθοδοσία του προσωπικού Ενημερώνει τα ασφαλιστικά 
βιβλιάρια του προσωπικού και τηρεί αρχείο σχετικά μα τα 
ταμεία ασφάλισης του προσωπικού. 

3. Γραφείο Δημοτικού Ταμείου 

Προβαίνει στις εισπράξεις των βεβαιωθέντων εσόδων 
βάσει καταλόγων και των οίκοθεν. Ενεργεί τις πάσης (ρύ¬ 
σεως πληρωμές. 

Β. Τμήμα προμηθειών 

1. Γ ραφείο προμηθειών και διαχείρισης υλικού. 

Εισηγείται τις προμήθειες του Δήμου με βάσει το ενιαίο 

πρόγραμμα προμηθειών. 

Παρακολουθεί την εκτέλεση κάθε παραγγελίας και πα¬ 
ραλαβή της.Τηρεί αρχείο πάγιων περιουσιακών στοιχεί¬ 
ων του Δήμου.Συγκεντρώνει και ταξινομεί τα δικαιολογη- 
τικά για την πληρωμή των παραγγελθέντων υλικών και με¬ 
ταβίβασή τους στο γραφείο προϋπολογισμού. 

2. Γραφείο Δημοτικής περιουσίας. 

Εκμίσθωση ή εκμετάλλευση κτημάτων ή εγκαταστάσε¬ 
ων του Δήμου.Επίβλεψη της εκτέλεσης των όρων μισθώ¬ 
σεως και χρήσεως αυτών της καλής συντήρησης και λει¬ 
τουργίας εν’γένει. Βεβαίωση των εκ της εκμισθώσεως ή 
εκμεταλλεύσεως τούτων προσόδων ως Δημοτικών προ¬ 
σόδων. 

3. Γ ραφείο Δημοτικής Αστυνομίας 

Τήρηση των διατάξεων που αφορούν στάθμευση οχη¬ 
μάτων, οικοδόμηση, αποχέτευση, μόλυνση του περιβάλ¬ 
λοντος και προστασία του υπόγειου υδάτινου δυναμι¬ 
κού. Επίδοση συστάσεων κλήσεων και υποβολή αναφο¬ 
ρών στις αρμόδιες υπηρεσίες. 

3. Διεύθυνση Τεχνικών Υπηρεσιών. 

Διευθυντής: 

Ο Διευθυντής των Τεχνικών υπηρεσιών εποπτεύει, 
ελέγχει, μεριμνά, συντονίζει και φροντίζει για τη σωστή 
λειτουργία των τμημάτων που υπάγονται στη Διεύθυνση 
του. Συνεργάζεται με τους προϊσταμένους των τμημάτων 
τους οποίους ενημερώνει και επιλύει τυχόν προβλήματα 
στα πλαίσια των αρμοδιοτήτών του.Συνεργάζεται μετά 
των άλλων Διευθύνσεων του δήμου για τα γενικότερα 
υπηρεσιακά προβλήματα και υποβάλλει προτάσεις στη 
Διοίκηση. Εισηγείται στη Διοίκηση τον προγραμματισμό 
των έργων του Δήμου .Συντάσσει τα Τεχνικά προγράμμα¬ 
τα τους συγκριτικούς πίνακες απόδοσης λογαριασμών 
κ.λ,π. 

Παρακολουθεί την κανονική απορρόφηση των πιστώ¬ 
σεων και εισηγείται σε συνεργασία με τις οικονομικές 
υπηρεσίες τα ανάλογα μέτρα.Συνεργάζεται με το Δήμαρ¬ 
χο ή Αντιδήμαρχο και τους ενημερώνει για όλο το φάσμα 
των αρμοδιοτήτων της Διεύθυνσης του. 


Α. Τμήμα έργων και κατασκευών 

1. Γ ραφείο κατασκευών έργων - συντήρηση κτιρίων. 
Εισηγείται για τη σκοπιμότητα, το κόστος και τον τρόπο 

εκτέλεσης τεχνικών έργων. Παρακολουθεί τα έργα που 
ανατίθενται σε τρίτους, ή εκτελούνται με αυτεπιστασία. 
Επιβλέπει την συντήρηση κτιριακών γενικά εγκαταστάσε¬ 
ων. 

2. Γ ραφείο μελετών έργων. 

α) εκπόνηση ή ανάθεση εκπόνησης μελετών.Θεώρηση 
μελετών. Σύνταξη τεχνικών προδιαγραφών για την προ¬ 
μήθεια - υλικών για τις ανάγκες του Δήμου. 

Β) Εκπόνηση μελετών, επίβλεψη έργων και μελετώντων 
Δημοτικών επιχειρήσεων Δ.Ε.Υ.Α.και Δ.Ε.Ν.Ο. Δήμου 
Ερέτριας.Για το ύψος της αμοιβής των μηχανικών θα 
εφαρμόζεται η εκάστοτε ισχύουσα νομοθεσία. 

3. Γ ραφείο Σχεδίου Πόλεως - Κτηματολογίου. 

Εκπόνηση ρυμοτομικών σχεδίων, τροποποίηση Σχεδί¬ 
ου Πόλης.Σύνταξη κτηματολογίου, πράξεων κ.λ,π. 

Β. Τμήμα καθαριότητας και συντήρησης μηχανολογι¬ 
κού εξοπλισμού. 

Φροντίζει για την καθαριότητα και ευπρεπισμό της πό- 
λης.Εποπτεύει τη καθαριότητα σε συνεργασία με την Δη¬ 
μοτική Αστυνομία. 

Επιμελείται την κίνηση αυτοκινήτων και μηχανημάτων 
του Δήμου. 

2. Γραφείο συντήρησης και επισκευών μηχανολογικού 
εξοπλισμού. 

Συντηρεί και επισκευάζει τα μηχανήματα και αυτοκίνη¬ 
τα του Δήμου. 

Παρακολουθεί και ελέγχει την κατανάλωση καυσί- 
μων.Τηρεί τα υπό του Νόμου προβλεπόμενα βιβλία. 

Άρθρο 6ο 

1. Η αποσφράγιση της αλληλογραφίας του Δήμου γίνε¬ 
ται από τον Διευθυντή του Διοικητικού. 

2. Κάθε εξερχόμενο έγγραφο υπογράφεται από τον συ¬ 
ντάκτη του και τον αρμόδιο προϊστάμενο πριν υπογράφει 
από τον Δήμαρχο. 

3. Πέρα από τις αρμοδιότητες,αντικείμενα κάθε υπηρε¬ 
σίας και καθήκοντα του προσωπικού που αναφέρονται 
στο άρθρο 5 του Οργανισμού αυτού, ανήκουν και όλα όσα 
ανατίθενται με απόφαση Δημάρχου. 

4. Οι υπάλληλοι του Δήμου έχουν υποχρέωση μετεκπαί¬ 
δευσης μετά από απόφαση Δημάρχου. 

5. Από της δημοσιεύσεως του παρόντος οργανισμού 
παύει να ισχύει κάθε προηγούμενη απόφαση Ο.Ε.Υ. 

6. Από τις διατάξεις της απόφασης αυτής δεν προκα- 
λείται δαπάνη στον προϋπολογισμό του Δήμου Ερέτριας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 4 Νοεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


